
Samsung predstavlja disk 990 EVO Plus SSD z najboljšimi zmogljivostmi v razredu, ki jih podpira PCIe 4.0

Povečana zmogljivost in energetska učinkovitost s kapacitetami do 4 TB
[bookmark: _heading=h.gjdgxs]Visoka zmogljivost s hitrostjo naključnega branja in pisanja 1050K IOPS oziroma 1400K IOPS

SEUL, Koreja – 25.september 2024 – Samsung Electronics Co. Ltd., vodilni svetovni proizvajalec napredne pomnilniške tehnologije, je danes napovedal izdajo diska 990 EVO Plus, s katerim je dopolnil svojo paleto vodilnih izdelkov SSD. S podporo PCIe 4.0 in najnovejšo tehnologijo NAND je 990 EVO Plus idealna rešitev za potrošnike, ki iščejo večjo zmogljivost in energetsko učinkovitost svojih računalnikov. Optimizirano za igranje iger, poslovno rabo in ustvarjanje.
»Naš vsakdan zahteva vedno več podatkov s slikami, ki jih delimo na družabnih omrežjih, in visokokakovostnim pretakanjem videoposnetkov,« je dejal Hangu Sohn, podpredsednik poslovne skupine za pomnilniško blagovno znamko pri družbi Samsung Electronics. »990 EVO Plus je namenjen uporabnikom prenosnih in namiznih računalnikov, ki iščejo višje hitrosti obdelave in večjo zmogljivost shranjevanja.«

Izboljšana zmogljivost in učinkovitost porabe energije 
990 EVO Plus temelji na desetletjih Samsungove pionirske polprevodniške tehnologije z dokazano zanesljivostjo. Hitrost branja dosega 7250 megabajtov na sekundo (MB/s), hitrost pisanja pa 6300 MB/s, kar je do 50 % več kot pri prejšnjem modelu 990 EVO. Za povečanje zmogljivosti sta zaslužna Samsungova najnovejša tehnologija V-NAND 8. generacije in 5-nanometrski (nm) krmilnik, inovativna toplotna zaščita s prevleko iz niklja pa zmanjšuje pregrevanje in omogoča 73 % večjo energetsko učinkovitost kot njegov predhodnik. 
Model s kapaciteto 4 TB ima vodilno hitrost naključnega branja 1.050.000 IOPS in 1.400.000 vhodno-izhodnih operacij na sekundo (IOPS) za naključno pisanje. Ta izjemna zmogljivost je skoraj enakovredna zmogljivosti diskov SSD z DRAM, čeprav ne uporablja predpomnilnika DRAM, zato je optimalna rešitev za igranje iger in naloge umetne inteligence, ki zahtevajo visoko zmogljivost.

Razširjena zmogljivost za shranjevanje
Vedno večje povpraševanje po napravah za shranjevanje velike zmogljivosti je posledica upravljanja velikih datotek, visokokakovostnega urejanja videoposnetkov in igranja iger naslednje generacije. Da bi zadostili današnjim naraščajočim zahtevam po shranjevanju podatkov, model 990 EVO Plus ponuja veliko zmogljivost s 4 TB, kar presega omejitve shranjevanja modela 990 EVO. 990 EVO Plus je opremljen s Samsungovo inteligentno tehnologijo TurboWrite 2.0, ki je prenovljena za čim večjo zmogljivost, omogoča hiter prenos datotek in zmanjšuje zamike.

Podpora programske opreme Samsung Magician
Programska oprema Samsung Magician predstavlja nabor optimizacijskih orodij za izboljšano funkcionalnost vseh Samsungovih diskov SSD, vključno z 990 EVO Plus. Uporabniki lahko pri nadgradnji diska SSD varno in brez težav poenostavijo postopek prenosa podatkov. Poleg tega program Samsung Magician ščiti dragocene podatke, spremlja stanje diska in ponuja prilagojeno optimizacijo delovanja.
Za več informacij, vključno s podrobnostmi o garanciji, obiščite samsung.com/SSD ali semiconductor.samsung.com/internal-ssd/. Za uporabniški priročnik o namestitvi naprave 990 EVO Plus na prenosni računalnik ali računalnik obiščite https://semiconductor.samsung.com/consumer-storage/ssdupgrade/.

Specifikacije Samsung SSD 990 EVO Plus

	Kategorija
	Samsung SSD 990 EVO Plus

	Vmesnik
	PCIe® Gen 4.0 x4 / 5.0 x2 NVMe™ 2.01

	Faktor oblike
	M.2 (2280)

	Pomnilnik
	Samsung V-NAND 3-bit TLC

	Krmilnik
	Notranji krmilnik podjetja Samsung

	Kapaciteta2
	1 TB
	2 TB
	4 TB

	Hitrost branja/pisanja 3,4
	Do 7,150 MB/s, 6,300 MB/s
	Do 7,250 MB/s, 6,300 MB/s
	Do 7,250 MB/s, 6,300 MB/s

	Hitrost naključnega branja/pisanja (QD32) 3,4
	Do 850.000 IOPS, 1.350.000 IOPS
	Do 1.000.000 IOPS, 1.350.000 IOPS
	Do 1.050.000 IOPS, 1.400.000 IOPS

	Programska oprema za upravljanje
	Programska oprema Samsung Magician

	Šifriranje podatkov
	AES 256-bitno šifriranje celotnega diska, TCG/Opal V2.0

	
	Šifriran pogon (IEEE1667)

	Skupno napisanih bitov
	600 TB
	1200 TB
	2400 TB

	Garancija 5
	Petletna omejena garancija 6



1 Oznaka NVM Express® je registrirana blagovna znamka družbe NVM Express, Inc.
2 1 GB = 1.000.000.000 bajtov po IDEMA. Določen del kapacitete se lahko uporablja za sistemske datoteke in vzdrževanje, zato se lahko dejanska kapaciteta razlikuje od tega, kar piše na oznaki izdelka.
3.4 Zaporedne in naključne meritve zmogljivosti temeljijo na IOmeter1.1.0. Zmogljivost se lahko razlikuje glede na različico vdelane programske opreme diska SSD, sistemsko strojno opremo in konfiguracijo.
Konfiguracija testnega sistema: AMD Ryzen9 7950x 16-jedrni procesor CPU@4.5GHz, DDR5 4800 MHz 16 GBx2), Windows 11 Pro 64bit, sistemski nabor – ASRock X670E Taichi 
5 Družba Samsung Electronics ni odgovorna za kakršno koli izgubo, vključno, vendar ne omejeno na izgubo podatkov ali drugih informacij na izdelku družbe Samsung Electronics ali izgubo dobička ali prihodka, ki jo lahko povzroči uporabnik. Za več informacij o garanciji obiščite samsung.com/SSD ali semiconductor.samsung.com/internal-ssd/
6 Pet let ali skupno število zapisanih bajtov (TBW), kar nastopi prej. Za več informacij o garanciji si oglejte priložen garancijski dokument v paketu.

###
O družbi Samsung Electronics Co., Ltd. 
 
Samsung navdihuje svet in oblikuje prihodnost s transformativnimi idejami in tehnologijami. Družba na novo oblikuje svet televizorjev, pametnih telefonov, nosljivih naprav, tabličnih računalnikov, gospodinjskih aparatov, omrežnih sistemov ter pomnilniških, LSI-sistemskih, livarskih in LED rešitev in s svojim ekosistemom SmartThings ter odprtim sodelovanjem s partnerji zagotavlja nemoteno doživetje povezljivosti. Najnovejše novice so na voljo v Samsungovem Newsroomu na naslovu news.samsung.com. 

